**Serviceerklæring for kommunale barnehager**

Barnehagen skal, i samarbeid med hjemmet, ivareta barnas behov for omsorg og lek og fremmelæring og danning som grunnlag for allsidig utvikling.

Innholdet i barnehagene bygger på [barnehageloven](http://www.lovdata.no/all/nl-19810408-007.html) og [rammeplan for barnehagens innhold og oppgaver](http://www.udir.no/Barnehage/Rammeplan/Rammeplan-for-barnehagens-innhold-og-oppgaver/).

De kommunale barnehagene er inspirert av [Reggio Emilia- filosofien](http://no.wikipedia.org/wiki/Reggio_Emilia), og barnehagenes arbeid med dette er omtalt i [felles pedagogisk plattform](http://www.as.kommune.no/felles-pedagogisk-plattform-for-de-kommunale-barnehagene.4818648-125506.html) og den enkeltes barnehages årsplan

**Som foresatt kan du forvente at**

* Barnet ditt blir sett på som et kompetent, nysgjerrig og forskende barn som i samspill med andre og miljøet rundt, erverver ny kunnskap og utvikler egen identitet.
* Barna møter et leke- og læringsmiljø som er fleksibelt og tilrettelegges slik at det utfordrer barna, gir opplevelser og rike leke- og læringsmuligheter.
* Barna møter prosjektarbeid som gir mulighet for å gå i dybden på et tema, slik at de får flere perspektiver og kan dele erfaringer og skape ny felles kunnskap.
* Personalet bruker pedagogisk dokumentasjon i arbeidet.
* Personalet formidler verdier som er grunnleggende for demokratiet og samfunnsutviklingen.
* Det gjennomføres 1-2 foreldremøter pr. barnehageår
* Det inviteres til 2 foreldresamtaler hvert barnehageår
* Et personale som gir og mottar informasjon om ditt barn.
* Det gjennomføres brukerundersøkelse hvert annethvert år.

 **Dette forventer de kommunale barnehagene av deg som foresatt:**

* Setter av tilstrekkelig tid til tilvenning
* Bidrar til åpen kommunikasjon og samarbeid
* Gjør deg kjent med barnehagens planer og rutiner
* Tar imot og følger opp informasjon som har betydning for barnets hverdag i barnehagen
* Gir tilbakemeldinger
* Deltar på foreldresamtaler, møter og arrangementer
* Respekterer barnehagens åpningstider
* Sørger for at barnet har hensiktsmessig klær og nødvendig utstyr
* Holder barnet hjemme når det er sykt
* Støtter opp om barnehagens arbeid med ditt barns utvikling og læring.
* Sørger for at ditt barn møter friskt og uthvilt, har med sunn mat og egnede klær for årstiden
* Gir barnehagen alle opplysninger som har relevans for ditt barns hverdag.
* Bidrar til å fremme et godt miljø i barnehagen
* Snakker positivt om barnehagen og tar opp spørsmål og uklarheter direkte med barnehagen